ประกาศกระทรวงอุตสาหกรรมประกาศกระทรวงอุตสาหกรรมเรื่องหลักเกณฑ์ วิธีการ และแนวทางในการให้การรับรองผู้ประกอบการที่ประสบอุทกภัยและอนุมัติการนำเข้าเครื่องจักรส่วนประกอบและอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวเพื่อทดแทนหรือซ่อมแซมความเสียหายอันเนื่องมาจากอุทกภัย[๑] ตามประกาศกระทรวงการคลัง เรื่องการยกเว้นอากรศุลกากรในเขตพื้นที่ประสบอุทกภัย ลงวันที่ ๕ มกราคม พ.ศ. ๒๕๕๕กำหนดว่ากระทรวงอุตสาหกรรมต้องให้การรับรองว่าผู้ประกอบการมีสถานประกอบการที่ประสบอุทกภัยในพื้นที่ที่อธิบดีกรมป้องกันและบรรเทาสาธารณภัยหรือผู้ว่าราชการจังหวัดแล้วแต่กรณี ประกาศให้เป็นพื้นที่ประสบภัยพิบัติตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๔๖รวมทั้งยังต้องให้การอนุมัติการนำเข้าเครื่องจักร ส่วนประกอบ และอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวเพื่อทดแทนหรือซ่อมแซมความเสียหายอันเนื่องมาจากอุทกภัยรัฐมนตรีว่าการกระทรวงอุตสาหกรรมจึงออกประกาศหลักเกณฑ์ วิธีการและแนวทางในการให้การรับรองผู้ประกอบการที่ประสบอุทกภัย และอนุมัติการนำเข้าเครื่องจักรส่วนประกอบและอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวเพื่อทดแทนหรือซ่อมแซมความเสียหายอันเนื่องมาจากอุทกภัย ดังต่อไปนี้ข้อ ๑ ในประกาศนี้กระทรวงอุตสาหกรรม หมายความว่ากระทรวงอุตสาหกรรม โดยหน่วยงานภายใต้สังกัดกระทรวงอุตสาหกรรมซึ่งมีหน้าที่ตามกฎหมายในการกำกับ ดูแล และให้บริการสถานประกอบการ อันได้แก่กรมโรงงานอุตสาหกรรมและหน่วยงานในความรับผิดชอบสำนักงานอุตสาหกรรมจังหวัดและหน่วยงานในความรับผิดชอบการนิคมอุตสาหกรรมแห่งประเทศไทยและหน่วยงานในความรับผิดชอบ ทั้งนี้ ตามอำนาจหน้าที่ที่ได้รับมอบหมายจากกระทรวงอุตสาหกรรมให้ดำเนินการตามประกาศนี้สถานประกอบการ หมายความว่าสถานประกอบการที่ประสบอุทกภัย ในปี พ.ศ. ๒๕๕๔ ในพื้นที่ที่อธิบดีกรมป้องกันและบรรเทาสาธารณภัยหรือผู้ว่าราชการจังหวัดแล้วแต่กรณี ประกาศให้เป็นพื้นที่ประสบภัยพิบัติตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินพ.ศ. ๒๕๔๖ผู้ประกอบการ หมายความว่าผู้ประกอบการที่เป็นบุคคลธรรมดา หรือนิติบุคคล หรือคณะบุคคล ซึ่งประกอบการในสถานประกอบการเครื่องจักร หมายความว่าเครื่องจักรส่วนประกอบและอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวเพื่อทดแทนหรือซ่อมแซมความเสียหายอันเนื่องมาจากอุทกภัยในปีพ.ศ. ๒๕๕๔การรับรอง หมายความว่าการรับรองว่าผู้ประกอบการมีสถานประกอบการตามประกาศนี้และได้รับความเสียหายการอนุมัติการนำเข้าเครื่องจักร หมายความว่าการอนุมัติบัญชีรายการนำเข้าเครื่องจักรให้ผู้ประกอบการที่ได้รับการรับรองที่นำเข้าตั้งแต่วันที่๒๕ ตุลาคม พ.ศ. ๒๕๕๔ ถึงวันที่ ๓๐ มิถุนายน พ.ศ. ๒๕๕๕ข้อ ๒ ผู้ประกอบการที่มีคุณสมบัติตามประกาศนี้รายใดมีความประสงค์จะขอรับการรับรองและการอนุมัติการนำเข้าเครื่องจักรให้ปฏิบัติตามหลักเกณฑ์ วิธีการ และแนวทาง ดังต่อไปนี้(๒.๑) ยื่นคำขอ ตามแบบ ๑ท้ายประกาศนี้พร้อมด้วยคำรับรองและเอกสารหลักฐานประกอบการพิจารณา จำนวน ๑ ชุดต่อหน่วยงานที่ได้รับมอบหมายตามข้อ ๓(๒.๒) ยื่นบัญชีรายการเครื่องจักรส่วนประกอบและอุปกรณ์ประกอบเครื่องจักร รวมถึงเครื่องมือและเครื่องใช้ที่ใช้กับเครื่องจักรดังกล่าวที่จะขออนุมัติการนำเข้าตามแบบ๒ ท้ายประกาศนี้ จำนวน ๑ ชุด ต่อหน่วยงานที่ได้รับมอบหมายตามข้อ ๓โดยจะต้องมีสาระสำคัญดังนี้๒.๒.๑) กรณีที่ใช้สำหรับทดแทน เครื่องจักรจะต้องมีลักษณะดังนี้๒.๒.๑.๑ เป็นของใหม่ (New Machine/New Tool/New Instrument) เท่านั้น๒.๒.๑.๒ สำหรับใช้ในการประกอบกิจการในประเภทเดียวกัน๒.๒.๑.๓ มีขนาดความสามารถในการทำงาน (Capacity) หรือกำลังการผลิตรวม(Productivity) ในเกณฑ์เดียวกัน หรือใกล้เคียงกัน๒.๒.๒) กรณีที่ใช้สำหรับการซ่อมแซมความเสียหายเครื่องจักรจะต้องมีลักษณะดังนี้๒.๒.๒.๑ เป็นของใหม่ (New Accessory/New Device) เท่านั้น๒.๒.๒.๒ สำหรับใช้ในการซ่อมแซมเครื่องจักรในประเภทเดียวกัน๒.๒.๒.๓ มีจำนวน ปริมาณ ในเกณฑ์ที่เหมาะสมสอดคล้องกับการซ่อมแซมเครื่องจักรที่เสียหาย(๒.๓) ยื่นหนังสือมอบอำนาจตามแบบ ๓ท้ายประกาศนี้ต่อหน่วยงานที่ได้รับมอบหมายตามข้อ ๓ กรณีมอบอำนาจให้ผู้อื่นกระทำตาม(๒.๑) และ (๒.๒) แทนข้อ ๓ กระทรวงอุตสาหกรรมมอบหมายให้หน่วยงานภายใต้สังกัดและหัวหน้าหน่วยงานมีอำนาจหน้าที่ดังนี้(๓.๑) หน่วยงานที่รับเอกสารตามข้อ ๒ และอำนาจหน้าที่ ให้เป็นดังนี้๓.๑.๑) หน่วยงานที่รับเอกสารตามข้อ ๒ ได้แก่๓.๑.๑.๑ กรมโรงงานอุตสาหกรรม รับเอกสารตามข้อ ๒ของสถานประกอบการในเขตกรุงเทพมหานคร๓.๑.๑.๒ สำนักงานอุตสาหกรรมจังหวัด รับเอกสารตามข้อ ๒ ของสถานประกอบการที่ตั้งอยู่ในพื้นที่รับผิดชอบของสำนักงานอุตสาหกรรมจังหวัดนั้นๆ๓.๑.๑.๓ การนิคมอุตสาหกรรมแห่งประเทศไทย รับเอกสารตามข้อ ๒ ของสถานประกอบการที่อยู่ในความรับผิดชอบของการนิคมอุตสาหกรรมแห่งประเทศไทย๓.๑.๒) อำนาจหน้าที่ของหน่วยงานตาม ๓.๑.๑)๓.๑.๒.๑ พิจารณาเอกสารหลักฐานประกอบตามข้อ ๒๓.๑.๒.๒ พิจารณาให้การรับรอง และให้การอนุมัติการนำเข้าเครื่องจักร๓.๑.๒.๓ จัดทำหนังสือรับรอง และหนังสืออนุมัติการนำเข้าเครื่องจักร ตามแบบ๔ และแบบ ๕ ท้ายประกาศนี้๓.๑.๒.๔ มีหนังสือแจ้งกรมศุลกากรตามแบบ ๖ ท้ายประกาศฉบับนี้(๓.๒) หัวหน้าหน่วยงานตาม (๓.๑) และอำนาจหน้าที่ ให้เป็นดังนี้๓.๒.๑) กรมโรงงานอุตสาหกรรม โดยอธิบดีกรมโรงงานอุตสาหกรรมหรือผู้ซึ่งอธิบดีกรมโรงงานอุตสาหกรรมมอบหมายมีอำนาจให้การรับรองและอนุมัติตาม๓.๑.๒.๓ รวมทั้งลงนามในเอกสารตาม ๓.๑.๒.๓ และ ๓.๑.๒.๔๓.๒.๒) สำนักงานอุตสาหกรรมจังหวัด โดยอุตสาหกรรมจังหวัดมีอำนาจให้การรับรองและอนุมัติตาม ๓.๑.๒.๓ รวมทั้งลงนามในเอกสารตาม ๓.๑.๒.๓ และตาม๓.๑.๒.๔๓.๒.๓) การนิคมอุตสาหกรรมแห่งประเทศไทยโดยผู้ว่าการการนิคมอุตสาหกรรมแห่งประเทศไทยหรือผู้ซึ่งผู้ว่าการการนิคมอุตสาหกรรมแห่งประเทศไทยมอบหมายมีอำนาจให้การรับรองและอนุมัติตาม๓.๑.๒.๓ รวมทั้งลงนามในเอกสารตาม ๓.๑.๒.๓ และตาม ๓.๑.๒.๔(๓.๓)เพื่อให้การดำเนินการตามประกาศนี้เป็นไปด้วยความรวดเร็วและคล่องตัว ให้หัวหน้าหน่วยงานตาม๓.๒.๑), ๓.๒.๒) และ ๓.๒.๓) มีอำนาจในการมอบหมายหน้าที่ให้หน่วยงานหรือเจ้าหน้าที่ที่อยู่ในบังคับบัญชาดำเนินการให้เป็นไปตามประกาศนี้กับให้มีอำนาจในการออกระเบียบคำสั่ง ที่จำเป็นเพื่อดำเนินการให้เป็นไปตามประกาศนี้ข้อ ๔ การพิจารณาให้การรับรองและการอนุมัติการนำเข้าเครื่องจักรตามข้อ๒ ให้เป็นไปดังนี้(๔.๑) กรณีให้การรับรองและให้การอนุมัติการนำเข้าเครื่องจักรต้องปรากฏว่า๔.๑.๑) เอกสารหลักฐานตามข้อ ๒ ครบถ้วน๔.๑.๒) เอกสารหลักฐานและข้อมูลต่าง ๆ ที่เกี่ยวกับการเป็น ผู้ประกอบการสถานประกอบการ การประกอบกิจการ รายการเครื่องจักรส่วนประกอบและอุปกรณ์ประกอบเครื่องจักรรวมถึงเครื่องมือและเครื่องใช้ที่ใช้กับเครื่องจักรดังกล่าวที่มีความประสงค์จะนำเข้าต้องมีความถูกต้องโดยจะพิจารณาเปรียบเทียบกับข้อมูลของแต่ละหน่วยงานที่รับผิดชอบซึ่งผู้ยื่นเอกสารตามข้อ๒ ได้เคยขึ้นทะเบียนหรือได้รับอนุญาต หรือดำเนินการใด ๆ ไว้รวมทั้งการขอให้การรับรองและการอนุมัติการนำเข้าเครื่องจักรอยู่ในขอบข่ายตามประกาศนี้๔.๑.๓)สถานประกอบการต้องตั้งอยู่ในพื้นที่ที่ประสบอุทกภัยและได้ประกาศเป็นพื้นที่ภัยพิบัติตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๔๖(๔.๒) กรณีมีข้อสงสัยเกี่ยวกับการแจ้งรายการต่าง ๆ ของผู้ประกอบการกระทรวงอุตสาหกรรมโดยหน่วยงานหรือหัวหน้าหน่วยงานที่ได้รับมอบหมายตามประกาศนี้มีอำนาจเข้าไปตรวจสอบข้อเท็จจริงณสถานประกอบการและเชิญผู้เกี่ยวข้องมาให้ถ้อยคำหรือจัดส่งเอกสารมาเพื่อประกอบการพิจารณาและดำเนินการตาม(๔.๑)ข้อ ๕ นอกจากการดำเนินการตาม (๔.๑)กระทรวงอุตสาหกรรมโดยหน่วยงานหรือหัวหน้าหน่วยงานที่ได้รับมอบหมายตามประกาศนี้มีอำนาจในการพิจารณาดำเนินการตามหลักเกณฑ์ตาม๔.๑.๑), ๔.๑.๒) ๔.๑.๓) และ (๔.๒) แล้วออกคำสั่งใด ๆเกี่ยวกับการรับรองและการอนุมัติการนำเข้าเครื่องจักร ดังนี้(๕.๑) คืนเอกสารตามข้อ ๒เนื่องจากไม่อยู่ในขอบข่ายการขอให้การรับรองและการอนุมัติการนำเข้าเครื่องจักรตามประกาศนี้(๕.๒) พิจารณาให้การรับรอง แต่ไม่อนุมัติการนำเข้าเครื่องจักรเนื่องจากไม่แสดงเอกสารหลักฐานในข้อ ๒ อย่างเพียงพอแก่การพิจารณาหรือเนื่องจากข้อเท็จจริงที่เกิดขึ้นจากการดำเนินการตาม (๔.๒)(๕.๓) พิจารณาให้การรับรองแต่อนุมัติการนำเข้าเครื่องจักรตามรายการให้เพียงบางส่วน เนื่องจากไม่แสดงเอกสารหลักฐานในข้อ๒ อย่างเพียงพอแก่การพิจารณาหรือเนื่องจากข้อเท็จจริงที่เกิดขึ้นจากการดำเนินการตาม (๔.๒)ข้อ ๖ กระทรวงอุตสาหกรรมโดยหน่วยงานและหัวหน้าหน่วยงานที่ได้รับมอบหมายตามประกาศนี้มีอำนาจเพิกถอนการให้การรับรองและการอนุมัติการนำเข้าเครื่องจักรหรือเพิกถอนการอนุมัติการนำเข้าเครื่องจักรที่ได้พิจารณาไปแล้วโดยจะเพิกถอนหนังสือรับรองและหนังสืออนุมัติการนำเข้าเครื่องจักรหรือเพิกถอนหนังสืออนุมัติการนำเข้าเครื่องจักรแล้วแต่กรณีหากปรากฏในภายหลังว่าข้อเท็จจริงหรือเอกสารหลักฐานที่นำมาประกอบการพิจารณาไม่ถูกต้องตามความเป็นจริงหรือไม่เป็นไปตามประกาศนี้ข้อ ๗ ให้หน่วยงานหรือหัวหน้าหน่วยงานที่กระทรวงอุตสาหกรรมได้มอบหมายตามประกาศนี้พิจารณาเรื่องราวให้เป็นไปด้วยความรวดเร็วถูกต้อง เป็นธรรมข้อ ๘ หนังสือรับรองและหนังสืออนุมัติการนำเข้าเครื่องจักรตาม๓.๑.๒.๓ สามารถนำไปขอยกเว้นอากรในการนำเข้าเครื่องจักรจากกรมศุลกากรได้โดยการพิจารณายกเว้นอากรในการนำเข้าเครื่องจักรให้เป็นไปตามประกาศกระทรวงการคลังข้อ ๙ ผู้ประกอบการซึ่งเป็นผู้มีสิทธิได้รับการยกเว้นอากรนำเข้าเครื่องจักรภายใต้การอนุมัติสิทธิของสำนักงานคณะกรรมการส่งเสริมการลงทุน(BOI) หรือเขตปลอดอากร หรือเขตประกอบการเสรี ซึ่งได้รับการยกเว้นภาษีนำเข้าเครื่องจักรอยู่เดิมแล้วไม่อาจขอรับการรับรองและการอนุมัติการนำเข้าเครื่องจักรตามประกาศนี้ได้ข้อ ๑๐ การดำเนินการตามประกาศนี้เป็นไปเพื่อการฟื้นฟูเยียวยาให้กับผู้ประกอบการและสถานประกอบการที่ได้รับผลกระทบจากอุทกภัยที่เกิดขึ้นจนทำให้สถานประกอบการได้รับความเสียหาย ดังนั้นกระทรวงอุตสาหกรรมจะสงวนสิทธิในการร้องทุกข์กล่าวโทษต่อผู้ประกอบการหรือบุคคลใดที่แจ้งหรือให้ข้อความอันเป็นเท็จกับทางราชการเพื่อแสวงหาผลประโยชน์ในทางหนึ่งทางใด ทั้งในระหว่างการพิจารณาเรื่องราวหรือภายหลังจากที่ได้พิจารณาให้การรับรองและอนุมัติรายการนำเข้าเครื่องจักรไปแล้ว โดยจะดำเนินการตามกฎหมายจนถึงที่สุดข้อ ๑๑ การยื่นขอตามข้อ๒ ตั้งแต่ครั้งที่ ๒เป็นต้นไปหากได้มีการให้การรับรองมาแล้วให้ถือว่าการยื่นขอได้รับการรับรองแล้วข้อ ๑๒ ประกาศนี้ให้ใช้บังคับตั้งแต่วันที่ ๒๕ ตุลาคม พ.ศ. ๒๕๕๔ จนถึงวันที่ ๓๐ มิถุนายน พ.ศ. ๒๕๕๕ประกาศณ วันที่ ๑๔ มกราคม พ.ศ. ๒๕๕๕หม่อมราชวงศ์พงษ์สวัสดิ์สวัสดิวัตน์รัฐมนตรีว่าการกระทรวงอุตสาหกรรม[เอกสารแนบท้าย]๑. คำขอรับการรับรองการเป็นผู้ประกอบการที่มีสถานประกอบการประสบอุทกภัยและอนุมัติการนำเข้าเครื่องจักรครั้งที่ .......... (แบบ ๑)๒. คำรับรอง๓. บัญชีรายการเครื่องจักร ส่วนประกอบและอุปกรณ์ประกอบเครื่องจักรเครื่องมือ เครื่องใช้ที่ใช้กับเครื่องจักร ที่ประสงค์จะขออนุมัติรายการนำเข้า (แบบ๒)๔. หนังสือมอบอำนาจ (แบบ ๓)๕. หนังสือรับรอง (แบบ ๔)๖. หนังสืออนุมัติการนำเข้าเครื่องจักร (แบบ ๕)๗. หนังสือแจ้งกรมศุลกากร (แบบ ๖)(ดูข้อมูลจากภาพกฎหมาย)ปริยานุช/ผู้จัดทำ๑ กุมภาพันธ์๒๕๕๕ปณตภร/ผู้ตรวจ๑๐ กุมภาพันธ์๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๒๖ ง/หน้า ๕๔/๓๑ มกราคม ๒๕๕๕